
 Sajtóközlemény 
Balatonberény – Balatonszentgyörgy – Vörs kerékpáros útvonal megvalósítása 
TOP-3.1.1-15-SO1-2016-00002
Sikeresen elkészült a Balatonberény-Balatonszentgyörgy-Vörs települések közötti kerékpáros útvonal. A kivitelezés két szakaszból állt. Az első szakasz esetében a munkaterületet 2021. március 11-én vette át a nyertes ajánlattevő REASZFALT Kft. az önkormányzatoktól és a Magyar Közúttól, míg a vörsi szakasz építése ez év márciusában kezdődhetett meg a TERRA ÉPKER HUNGÁRIA Kft. által. A projekt sikeresen lezárult a tervezett 2022. szeptember 30-i dátumra. Ezen a napon került sor a bicikliút hivatalos átadására, bebiciklizésére, melyen Révész Máriusz Aktív Magyarországért Felelős Kormánybiztos mellett részt vett Móring József Attila országgyűlési képviselő, Bíró Norbert a Somogy Megyei Közgyűlés elnöke, valamint a települések polgármesterei, önkormányzatok dolgozói, a kivitelező képviselői és a település lakói egyaránt.

A PROJEKT BEMUTATÁSA
Balatonszentgyörgy Község Önkormányzata 2019 májusában Támogatási Szerződést kötött a Pénzügyminisztérium Regionális Fejlesztési Operatív Programok Irányító Hatóságával a Balatonberény-Balatonszentgyörgy-Vörs települések közötti kerékpáros útvonal megvalósulása érdekében. A beruházás teljes összege bruttó 470 392 316 Ft, melynek 100%-a vissza nem térítendő támogatási összeg.

PROJEKT CÉLJA
A projekt célja a Balatonberény-Balatonszentgyörgy-Vörs kerékpáros útvonal létrehozása, így – a biztonságos feltételek megteremtésével – a közvetlenül és közvetve kedvezményezett településeken a környezetkímélő kerékpáros közlekedési mód elterjedésének elősegítése. A beruházás a közlekedési, illetve a (Balaton Bringakörút – Kis-Balaton) turisztikai, üdülési célú kerékpározás feltételeit egyaránt javítja.
A fejlesztés egyfelől magában foglalja a megvalósításhoz szükséges előkészítési (tervek, engedélyezés) feladatokat, másrészt a kivitelezés, lebonyolítás, továbbá a projekthez kötött sajátos intézkedések (pl. tájékoztatás, népszerűsítő akció) feladatait. Az építési (műszaki, forgalomtechnikai) tartalom, a tárgyi – Balatonberény vasúti megálló és Vörs vasúti megálló közötti – kerékpáros összeköttetés létrehozásán túl úgynevezett kapcsolódó beruházáselemeket is magában foglal, így például 
• Az új kerékpáros útvonal csatlakoztatását a balatonszentgyörgyi vasútállomáshoz (a többinél kevesebb vonat áll meg), 
• Csatlakozást a Bringakörút és Gulya Csárda között megépített kerékpárút-csonkhoz, 
• Egy kiágazó szakaszt Battyánpusztáig, illetve 
• Biztonságos és jól használható kerékpártámaszok beszerzését és elhelyezését, 
• A kerékpárúttal feltárt helyközi autóbusz mh. szolgáltatási színvonalának javítását, 
• A kerékpársávval érintett útburkolatok egy részének felújítását, 
• A csapadékvíz-elvezető rendszer szükség szerinti javítását vagy átalakítását, 
• A beruházáshoz kapcsolódó gépjármű parkolók és biztonsági sávok kialakítását, áthelyezését.
A projekt keretében összesen 10,6 km kerékpáros kapcsolat (kerékpárút, irányhelyes kerékpársáv, kerékpárosbarát utca) jött létre. 

További információkért keresse honlapunkat: www.balatonszentgyorgy.hu/

